


РЕПУБЛИКА СРБИЈА
ОПШТИНА БЛАЦЕ
ОПШТИНСКА УПРАВА
Одељење органа општине и
Друштвених делатности
Број: 000125267 2026 04432 002 000 051 001
Дана: 15.01.2026. године
БЛАЦЕ

На основу члана 52. став 1. тачка 2) Закона о локалној самоуправи („Службени гласник Републике Србије“, бр. 129/07, 83/14-други закон, 101/2016-други закон, 47/2018 и 111/2021-други закон), члана 21. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/18), члана 85. став 1. тачка 3) Статута општине Блаце („Службени лист општине Блаце“, бр. 5/19), члана 30. став 1. Одлуке о поступку доделе и контроле коришћења средстава за подстицање програма или недостајућег дела средстава за финансирање програма од јавног интереса које реализују удружења („Службени лист Општине Блаце“, бр. 17/21) и члана 16. Одлуке о Општинској управи општине Блаце („Службени лист Општине Блаце“, бр. 10/22 и 2/23), Одељење органа општине и друштвених делатности, дана 14. јануара 2026. године, подноси

И З В Е Ш Т А Ј 
о реализованој финансијској подршци програмима од јавног интереса које реализују удружења из буџетских средстава општине Блаце за 2025. годину

I ОПШТИ ДЕО:

У 2025. години за финансирање/суфинансирање програма од јавног интереса које реализују удружења грађана са територије општине Блаце била су обезбеђена средства из буџета општине Блаце, у укупном износу од 1.500.000,00 динара, у оквиру раздела 5 – Општинска управа, Програм 0602 - Опште услуге локалне самоуправе, Пројекат 0602-4001 – Пројекти удружења грађана и НВО, Функција 160, позиција 64, економска класификација 481900– Дотације осталим напрофитним институцијама.
У складу са расположивим средствима био је расписан Јавни конкурс за финансирање/суфинансирање програма од јавног интереса које реализују удружења грађана са територије општине Блаце, број: II-400-398/2025  од 27.02.2025. године, који је био отворен до 21.03.2025. године. 
По окончаном поступку одобравања програма од јавног интереса које реализују удружења грађана са територије општине Блаце, укупно је одобрено финансирање/суфинансирање за 10 (десет) програма удружења грађана, а средства истима распоређена су на начин приказан у табели:


	Редни број
	Назив удружења
	Назив програма
	Одобрена средства

	1.
	Удружење Рома „Блаце“
	„Сиромашни а талентовани“
	70.000,00 динара

	2.
	Међуопштинска организација савеза слепих Србије
	„Говори да бих те видео“
	70.000,00 динара

	3.
	Удружење грађана „Тописци“
	„Усмена сведочанства Топличана о Другом светском рату: други том“
	100.000,00 динара

	4.
	Општинска организација глувих Блаце 
	„Унапређење Положаја Глувих и инклузија у друштву“
	70.000,00 динара

	5.
	Друштво за церебралну и дечју парализу Блаце
	„Помоћ члановима удружења„
	70.000,00 динара

	6.
	Удружење за пољопривреду „Агроун“ Блаце
	„Буђење села 2025“
	70.000,00 динара

	7.
	Удружење грађана „Млади у руралу“ Блаце 
	„Укључи се и ти“
	230.000,00 динара

	8.
	Ловачко Удружење „Блаце“
	„Узгајалиште дивљих свиња“
	250.000,00 динара

	9.
	Кинолошко друштво „Јастребац Блаце“
	„Едукација одгајивача паса и голубова и развој кинологије кроз разне кинолошке манифестације у 2025. години“
	70.000,00 динара

	10.
	Креативно пројектни центар 
	„Тајна блачког језера“
	170.000,00 динара





Табела 1. Приказ програма са одобреним средствима

Из приказане табеле свих 10 удружења грађана је реализовало своје програме.

	ОДОБРЕНА СРЕДСТВА
	1.170.000,00 динара

	НЕУТРОШЕНА СРЕДСТВА
	23.975,49 динара

	РЕАЛИЗОВАНА СРЕДСТВА
	1.146.024,51 динара



Табела 2. Приказ неутрошених и реализованих средстава

II ОПИС ПРОЈЕКАТА И ПОСТИГНУТИХ ЦИЉЕВА:

1. Удружење Рома „Блаце“, реализовало је програм: „Сиромашни а талентовани“. 
Опис програма: Организација међународног такмишења ученика основних и средњих школа из Информатике и Рачунарства.
Постигнути циљеви: Од 40 ученика на припремама за такмичење њих 20 је показало завидно знање и кандидовало се за даље такмичење оваквим радом. Пројекат је успешно реализован са 100% учешћем.
 Период реализације: 11.06.2025. до 15.12.2025. године.

2. Међуопштинска организација савеза слепих Србије Куршумлија, Куршумлија, реализовало је програм: „Говори да бих те видео“.
 Опис програма: Програм је подразумевао одржавање и учествовање на радионицама и скуповима ради подршке и подизања морала слепих лица.
Постигнути циљеви: Праћење одговарајућим индикаторима слепе и слабовиде особе упознате су са правима које им по основу инвалидности припадају активност слепих и слабовидих особа представљена је у различитим медијским садржајима. Шира јавност је упозната са правима и проблемима са којима се ове особе свакодневно суочавају пројекат је у потпуности оправдао циљеве.
Период реализације: 06.06.2025. до 15.12. 2025. године.

3. Удружење грађана „Тописци“, Блаце, реализовало је програм: „Усмена сведочанства Топличана о Другом светском рату: други том“
 Опис програма: Састоји из откривања прикупљања истраживања документовања проучавања вредновања заштите очувања очувања представљање интерпретацију коришћење и употребљавање вербалном архивском грађом прикупљеном путем теренског истраживања на подручју општине Блаце. 
 Постигнути циљеви: Реализован је  циљ пројекта Усмена сведочанства Топличана о Другом светском рату: општина Блаце  тј. откривање, прикупљање, истраживање, документовање, проучавање, вредновање, заштита, очување, представљање, интерпретација, коришћење и управљање вербалном (усменом и транскрибованом) архивском грађом прикупљеном путем теренског истраживања на подручју општине. Овим пројектом подстакнут је  мали човек, да прича, да се сећа, чува успомене, предања, својих предака, и да иста стави на папир и спаси од заборава. Резултат овог пројекта, је други Том књиге ,,Усмена сведочанства Топличана о Другом светском рату“. Коначан циљ је да пројекат садржи одрживу стратегију дисеминације и трајне доступности прикупљене грађе широј јавности у општини Блаце и целом Топличком округу.
Период реализације: 06.06.2025. до 15.12.2025. године.

4. Општинска организација глувих, Блаце, реализовала је програм: „Унапређење
Положаја Глувих и инклузија у друштву“.
Опис програма: Састоји се у пружању услуга у обављању дневних активности глувим особама.
Постигнути циљеви: Унапређење положаја глувих и наглувих лица као и чланова њихових породица и њихове деце резултати су постигнути у свакодневном животу.
Период реализације: 06.06.2025. до 27.11.2025. године. 

5. Друштво за церебралну и дечју парализу, Блаце, реализовало је програм: „Помоћ 
члановима удружења“.
Опис програма: Састоји се у набавци средстава опреме, материјалних средстава и прибора.
Постигнути циљеви: Побољшање социјалног статуса особа са инвалидитом.
Период реализације: 06.06.2025. до 10.10.2025. године.

6. Удружење за пољопривреду „Агроун“, Блаце, реализовало је програм: „Буђење села
2025“. 
Опис програма: Садржина се састоји у набавци потребних елемената и обављање активности у циљу реализације програма.
Постигнути циљеви:  Реализован пројекат. Омогућено седење у летњиковцу и забава за децу.
Период реализације: 06.06.2025. до 12.12.2025. године.

7. Удружење грађана „Млади у руралу“, Блаце, реализовало је програм: „Укључи се и
ти“. 
Опис програма: Састоји се у набавци средстава за уређење школског објекта. 
Постигнути циљеви: Основни циљ пројекта-оспособљавање сеоске школе за безбедан и функционалан рад – у великој мери је остварен.
Период реализације: 06.06.2025. до 15.12.2025. године.  

8. Ловачко удружење Блаце, Блаце, реализовало је програм: „Узгајалиште дивљих
свиња“.
Опис програма: Састоји се у набавци неопходног материјала за ограђивање 2 ха забрана ради узгоја дивљих свиња. 
Постигнути циљеви: Повећање популације дивљих свиња на Јастребцу. 
Период реализације: Од 06.06.2025. до 10.10.2025. године.

9. Кинолошко друштво „Јастребац“, Блаце реализовало је програм: „Едукација
одгајивача паса и голубова и развој кинологије кроз разне кинолошке манифестације у 2025. години“.
Опис програма: Састоји се у организовању Едукација одгајивача паса у складу са предложеним програмом.
Постигнути циљеви: Подизање броја расних паса и да се кроз озбиљнији приступ одгоју утиче на смањење броја постављених паса Чиме би се и смањио њихов могући утицај на грађане. 
Период реализације: Од 06.06.2025. до 10.10.2025. године.

10. Креативно пројектни центар Блаце реализовало је програм: „тајна Блачког језера“.
Опис програма: Састоји се у развојуомладинске политике на локалном нивоу.
Постигнути циљеви: Пројектом су остварени сви планирани циљеви. 
Период реализације: Од 12.06.2025. до 12.12.2025. године.

III АНАЛИЗА УСПЕШНОСТИ РЕАЛИЗОВАНИХ ПРОГРАМА:

Сва наведена удружења грађана успешно су реализовала програме за које су добила средства из Буџета општине Блаце. Сви програми спроведени су на начин описан у поднетим апликацијама.
Од 1.170.000,00 динара, колико је било одобрено за финансирање удружења грађана, за реализацију одобрених програма утрошено је 1.146.024,51 динара, а извршен је повраћај неутрошених средстава у укупном износу од 23.975,49 динара.
 	
IV Извештај објавити на званичној интернет страници општине Блаце.


       Обрадила:                                                                                     Руководилац Одељења
Василијевић Биљана с.р.                                                   органа општине и друштвених делатности
                                                                                                             Раденковић Драгана с.р.























   
                                                                                                      
                                                                                            
							
				
РЕПУБЛИКА СРБИЈА
ОПШТИНА БЛАЦЕ
ПРЕДСЕДНИК ОПШТИНЕ
Број: 000125267 2026 04432 002 000 051 001
Дана: 15.01.2026. године
БЛАЦЕ

             На основу члана 44. став 1. тач. 5) и 6) Закона о локалној самоуправи („Службени гласник Републике Србије“, бр. 129/07, 83/14-други закон, 101/2016-други закон, 47/2018 и 111/2021-други закон), члана 21. став 1. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/18), члана 70. ст. 1. тач. 5) и 20) Статута општине Блаце („Службени лист општине Блаце“, бр. 5/19), члана 30. став 1. Одлуке о поступку доделе и контроле коришћења средстава за подстицање програма или недостајућег дела средстава за финансирање програма од јавног интереса које реализују удружења („Службени лист Општине Блаце“, бр. 17/21), Председник општине Блаце, дана 15. јануара 2026. године, доноси,
ЗАКЉУЧАК

I УСВАЈА СЕ Извештај Одељења органа општине и друштвених делатности, о реализованој финансијској подршци програмима од јавног интереса које реализују удружења из буџетских средстава општине Блаце за 2025. годину, број: 000125267 2026 04432 002 000 051 001 од 15.01.2026. године.

II Закључак доставити: Одељењу органа општине и друштвених делатности Општинске управе општине Блаце, Одељењу за буџет, финансије, локалну пореску администрацију и јавне набавке Општинске управе општине Блаце и архиви овог органа.

III Саставни део Закључка чини Извештај Одељења органа општине и друштвених делатности, о реализованој финансијској подршци програмима од јавног интереса које реализују удружења из буџетских средстава општине Блаце за 2025. годину, број: 000125267 2026 04432 002 000 051 001 од 15.1.2026. године.

IV Закључак са Извештајем објавити на званичној интернет страници општине Блаце.



    Обрада:                                                                                            ПРЕДСЕДНИК
самостални саветник                                                                      ОПШТИНЕ БЛАЦЕ                                                

